Zaplakala stara majka Džafer-begova
Zaplakala stara majka Džafer-begova: 

"Džafer-beže, ludo dijete, šta mi dovede? 

Dovede mi ludo mlado, neće da rodi, 

sve se b'jeli i rumeni i ašikuje." 

Naljuti se Džafer-beže, ode na čardak. 

Na čardaku ljubu nađe, podne klanjaše. 

Sablja zveknu, ljuba jeknu, čedo proplaka! 

"Šta učini, Džafer-beže ja se šalila!" 

"Eto, majko, tvoga grijeha, tvoga i moga, 

više tvoga nego moga, tako mi Boga!"

Sevdalinke